wannaphong/clean_thaiwikipedia huggingface dataset:
# มหาวิทยาลัยมหามกุฏราชวิทยาลัย วิทยาเขตศรีล้านช้าง
มหาวิทยาลัยมหามกุฏราชวิทยาลัย วิทยาเขตศรีล้านช้าง  เป็นวิทยาเขตของมหาวิทยาลัยมหามกุฏราชวิทยาลัย ตั้งอยู่ที่ตำบลกุดป่อง อำเภอเมืองเลย จังหวัดเลย ก่อตั้งขึ้นเมื่อปี  พ.ศ. 2538

 ประวัติ 
มหาวิทยาลัยมหามกุฏราชวิทยาลัย วิทยาเขตศรีล้านช้าง แรกเริ่มก่อตั้งขึ้นเมื่อ พ.ศ. 2536 พระธรรมวราลังการ (หลวงปู่ศรีจันทร์ วัณณาโภ) ได้ปรารภถึงความจำเป็นของพระภิกษุสามเณรในภูมิภาคนี้ มีความลำบากในการเข้าไปศึกษาต่อในส่วนกลาง จึงได้เริ่มโครงการเปิดการศึกษาในระดับอุดมศึกษาแก่ภิกษุสามเณรขึ้น และได้จัดตั้งกรรมการพิจารณาจัดทำโครงการจัดตั้งวิทยาเขต จากมหาวิทยาลัยมหามกุฏราชวิทยาลัย เพื่อเสนอขอเปิดเป็นศูนย์ของวิทยาเขตอีสาน จังหวัดขอนแก่น โดยท่านพระเดชพระคุณพระธรรมวราลังการ รับอุปถัมภ์ด้านทุนทรัพย์ในการดำเนินการ และได้รับอนุมัติให้เป็นสาขาวิทยาเขตอีสาน ในโครงการนำร่องวิทยาเขตนอกเขต ได้เริ่มเปิดให้การศึกษา ตั้งแต่วันที่ 16 พฤษภาคม พ.ศ. 2536 เป็นต้นมา

วันที่ 28 มีนาคม พ.ศ. 2538 คณะกรรมการการศึกษาของสงฆ์ ได้อนุมัติให้จัดตั้งวิทยาเขตได้ตามมติสภามหาวิทยาลัย ที่ 1/2538 จึงได้จัดตั้งวิทยาเขตศรีล้านช้าง จังหวัดเลยขึ้น และได้ย้ายโอนนักศึกษาจากวิทยาเขตอีสานมาสังกัดวิทยาเขตศรีล้านช้าง

 หน่วยงาน 
มหาวิทยาลัยมหามกุฏราชวิทยาลัย วิทยาเขตศรีล้านช้าง ภายใต้การบริหารของคณะกรรมการคณะหนึ่งเรียกว่าคณะกรรมการประจำวิทยาเขตศรีล้านช้าง แบ่งส่วนการบริหารงานออกเป็น 3 ส่วนงาน คือ
 สำนักงานวิทยาเขตศรีล้านช้าง
 ศูนย์บริการวิชาการศรีล้านช้าง
 วิทยาลัยศาสนศาสตร์ศรีล้านช้าง

 หลักสูตรที่เปิดสอน 
  มหาวิทยาลัยมหามกุฏราชวิทยาลัย วิทยาเขตศรีล้านช้าง (มมร.) จังหวัดเลย เป็นวิทยาเขตที่ขึ้นตรงต่อมหาวิทยาลัยมหามกุฏราชวิทยาลัย ส่วนกลาง ที่ตั้งอยู่ตำบลศาลายา อำเภอพุทธมณฑล จังหวัดนครปฐม มีอัตลักษณ์ด้านการส่งเสริมศีลธรรม สร้างคนดี บริการวิชาการทางพระพุทธศาสนาแก่สังคม และสร้างโอกาสและอนาคตสำหรับทุกคน เปิดการเรียนการสอนสำหรับบรรพชิตและบุคคลทั่วไป ตั้งแต่ระดับปริญญาตรีถึงปริญญาเอก ระดับปริญญาตรี เปิดสอน 5 หลักสูตร ระดับปริญญาโท 3 หลักสูตร และระดับปริญญาเอก 2 หลักสูตร ได้แก่http://slc.mbu.ac.th/%E0%B8%81%E0%B8%B2%E0%B8%A3%E0%B9%80%E0%B8%82%E0%B9%89%E0%B8%B2%E0%B8%A8%E0%B8%B6%E0%B8%81%E0%B8%A9%E0%B8%B2%E0%B8%95%E0%B9%88%E0%B8%AD/
    ระดับปริญญาตรี เปิดสอน 5 หลักสูตร ได้แก่
            1) หลักสูตรศิลปศาสตรบัณฑิต สาขาวิชาพุทธศาสตร์เพื่อการพัฒนา

            2) หลักสูตรรัฐศาสตรบัณฑิต สาขาวิชาการปกครอง

            3) หลักสูตรศึกษาศาสตรบัณฑิต สาขาวิชาการสอนภาษาอังกฤษ

            4) หลักสูตรศึกษาศาสตรบัณฑิต สาขาวิชาการสอนภาษาไทย

            5) หลักสูตรศึกษาศาสตรบัณฑิต สาขาวิชาการสอนสังคมศึกษา
    ระดับปริญญาโท เปิดสอน 3 หลักสูตร ได้แก่
            1) หลักสูตรรัฐศาสตรมหาบัณฑิต (ร.ม.) 

            2) หลักสูตรศึกษาศาสตรมหาบัณฑิต (ศษ.ม.) สาขาวิชาการบริหารการศึกษา

            3) หลักสูตรศิลปศาสตรมหาบัณฑิต (ศศ.ม) สาขาวิชาพุทธศาสน์ศึกษา
ระดับปริญญาเอก เปิดสอน 2 หลักสูตร ได้แก่
            1) หลักสูตรรัฐศาสตรดุษฎีบัณฑิต (ร.ด.) 

            2) หลักสูตรศึกษาศาสตรดุษฎีบัณฑิต (ศษ.ด.) สาขาวิชาการบริหารการศึกษา

หมายเหตุ : ทั้ง 2 ระดับเปิดการเรียนการสอนในภาคปกติ (จันทร์-ศุกร์) และภาคพิเศษ (เสาร์ – อาทิตย์)

  แหล่งข้อมูลอื่น 
 เว็บไซต์มหาวิทยาลัยมหามกุฏราชวิทยาลัย วิทยาเขตศรีล้านช้าง
 เว๊บไซต์มหาวิทยาลัยมหามกุฏราชวิทยาลัย
# มังกรหยก ภาค 2 (ภาพยนตร์)
มังกรหยก ภาค 2  เป็นภาพยนตร์จีนกำลังภายในสัญชาติฮ่องกงที่ออกฉายในปี ค.ศ. 1978 โดยอิงเนื้อหาจากนวนิยายของ กิมย้ง เรื่อง มังกรหยก ภาค 2 ภาพยนตร์เรื่องนี้ผลิตโดย Shaw Brothers Studio กำกับภาพยนตร์โดย จางเชอะ นำแสดงโดยฟู่เซิง ภาพยนตร์นี้เป็นภาคสองในภาพยนตร์ไตรภาคชุดมังกรหยก และเป็นภาคต่อจาก มังกรหยก (1977) และภาพยนตร์เรื่องนี้มีภาคต่ออีกคือ มังกรหยก ภาค 3 (1981) และภาพยนตร์ไตรภาคชุดนี้ยังมีภาพยนตร์ภาคแยกออกไปอีก 2 เรื่องคือ มังกรหยก ภาค 4 (1982) และ มังกรหยก ภาค 5 ตอน เอี้ยก้วยกับเซียวเล่งนึ่ง (1983)

นักแสดงนำ
 ฟูเซิง รับบท ก๊วยเจ๋ง
 หนิวหนิว รับบท อึ้งย้ง
 กุ๊ฟง รับบท อั้งฉิกกง
 กัว จุ้ย รับบท จิวแป๊ะทง
 หวัง หลุงเว่ย รับบท อาวเอี๊ยงฮง

แหล่งข้อมูลอื่น
# เจ้าหญิงมารีอา ฟรังซิชกาแห่งออร์เลอ็อง-บรากังซา
เจ้าหญิงมารีอา ฟรังซิชกา ดัชเชสแห่งบรากังซา ทรงเป็นพระชายาใน เจ้าชายดูวาร์ตึ นูโน ดยุกแห่งบรากังซา และเป็นพระมารดาใน เจ้าชายดูอาร์ตึ ปียู ดยุกแห่งบรากังซา ดยุกแห่งบรากังซาพระองค์ปัจจุบัน พระองค์ประสูติที่ ฝรั่งเศส  พระองค์และพระสวามี มีพระโอรส 3 พระองค์ พระองค์เป็นพระน้องนางเธอใน เจ้าหญิงอีซาแบลแห่งออร์เลอ็อง-บรากังซา และเป็นพระมาตุจฉา (น้าหญิง) ในฌ็อง เคานต์แห่งปารีส พระประมุขพระองค์ปัจจุบันแห่งราชวงศ์ฝรั่งเศส
 อ้างอิง 
Imperial House of Brazil
หมวดหมู่:บุคคลที่เกิดในปี พ.ศ. 2457
หมวดหมู่:บุคคลที่เสียชีวิตในปี พ.ศ. 2511
หมวดหมู่:ราชวงศ์บรากังซา
หมวดหมู่:ชาวฝรั่งเศส
# โลแกน เดอะ วูล์ฟเวอรีน
โลแกน เดอะ วูล์ฟเวอรีน หรือ โลแกน  เป็นภาพยนตร์อเมริกันแนวซูเปอร์ฮีโร่ ที่ออกฉายในปี ค.ศ. 2017 สร้างจากตัวละครวูล์ฟเวอรีนจากมาร์เวลคอมิกส์ ผลิตโดยมาร์เวลสตูดิโอส์ ทีเอสจีเอนเตอร์เทนเมนท์ และบริษัทเดอะดอนเนอร์ส จัดจำหน่ายโดยทเวนตีท์เซนจูรี่สตูดิโอส์ เป็นภาพยนตร์ลำดับที่ 10 ในภาพยนตร์ชุด เอ็กซ์เมน และเป็นภาพยนตร์ภาคเดี่ยวของตัวละครวูล์ฟเวอรีนภาคที่ 3 และเป็นภาคสุดท้าย ต่อจาก X-เม็น: กำเนิดวูล์ฟเวอรีน (2009) และเดอะ วูล์ฟเวอรีน (2013) ภาพยนตร์เรื่องนี้ได้รับแรงบันดาลใจส่วนหนึ่งจากหนังสือการ์ตูนชุด "โอล แมน โลแกน" โดย มาร์ค มิลลาร์ และ สตีฟ แมคนิเวนLogan earns its R rating
 
หลังจากที่ภาพยนตร์ออกฉายได้ไม่นาน ภาพยนตร์เรื่องนี้ได้นำมาฉายใหม่อีกครั้งในรูปแบบภาพขาว-ดำชื่อ "โลแกน นัวร์" และฉายแบบจำกัดโรงในสหรัฐอเมริกา โดยภาพยนตร์ฉบับนี้จะวางจำหน่ายพร้อมกับฉบับดั้งเดิมในชุดแผ่นบลู-เรย์อีกด้วย

นักแสดง
บทบาทนักแสดง โลแกน / วูล์ฟเวอรีน  ฮิว แจ็กแมน ชาร์ล เซเวียร์ / ศาสตราจารย์ เอ็กซ์  แพทริค สจ๊วต คาลิบัน  สตีเฟน เมอร์ชานต์ โดนัลด์ เพียร์ซ  บอยด์ โฮลบรู๊ก แซนเดอร์ ไรซ์  ริชาร์ด อี แกรนท์ ลอว์รา คินนีย์ / เอ็กซ์-23  ดาฟน์ คีน

การฉายในประเทศไทย
โลแกน เดอะ วูล์ฟเวอรีน ฉายในประเทศไทยวันที่ 2 มีนาคม พ.ศ. 2560 แต่ฉายในประเทศไทยใช้เป็น เรต น.18+https://mgronline.com/entertainment/detail/9600000021126Logan โลแกน เดอะ วูล์ฟเวอรีน
# ฟาโรห์ทุตเคเปอร์เร โชเชงค์
ฟาโรห์ทุตเคเปอร์เร โชเชงค์ หรือ โชเชงค์ที่ 2ฺb เป็นฟาโรห์ฟาโรห์ที่มีความน่าสงสัยต่อกับครองราชย์ของพระองค์ เกี่ยวกับการค้นพบหินก้อนใหม่จาก Temple of Bubastis ซึ่งทำให้เขาหายากมากเพราะมีชื่ออยู่ในอียิปต์ล่างและเหนือ โดยพระนามของพระองค์นาม ทุตเคเปอร์เร แปลว่า "รูปลักษณ์ (หรือมา) ของภาพลักษณ์ใหม่ของรา"
# สกุลผักบุ้ง
สกุลผักบุ้ง (Ipomoea, มาจากคำภาษากรีก ipos แปลว่า หนอน และ homoios แปลว่า คล้าย) เป็นสกุลที่ใหญ่ที่สุดในวงศ์ผักบุ้ง มีมากกว่า 500 ชนิด กระจายพันธุ์ในเขตร้อนและเขตอบอุ่น ชื่อสามัญของสกุลนี้คือ มอร์นิงกลอรี (morning glory) สกุลนี้มีลักษณะเป็นไม้เถาล้มลุกหรือไม้พุ่ม ใบเรียงเวียน เรียบหรือจักเป็นพู ดอกออกเป็นแบบช่อกระจุก ส่วนมากออกตามซอกใบ กลีบเลี้ยงมี 5 กลีบ ติดทน ดอกรูปแตรหรือรูประฆัง ปลายจักตื้น ๆ หรือเกือบเรียบ มีแถบกลางกลีบชัดเจน เกสรเพศผู้ 5 อัน ส่วนมากขนาดไม่เท่ากัน จุดติดก้านชูอับเรณูกับหลอดกลีบมีขนหรือต่อม อับเรณูไม่บิดเวียน เรณูเป็นหนามละเอียด จานฐานดอกรูปวงแหวน รังไข่มี 2-4 ช่อง ก้านเกสรเพศเมียเรียวยาว ยอดเกสรจัก 2 พู เป็นตุ่ม เกสรเพศผู้และเพศเมียส่วนมากไม่ยื่นพ้นปากหลอดกลีบ ผลแห้งแตก ส่วนมากมี 4 หรือ 6 ซีก แต่ละซีกมีเมล็ดเดียว รูปสามเหลี่ยมหรือคล้ายครึ่งวงกลมสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 278, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ

พืชหลายชนิดในสกุลผักบุ้งนิยมปลูกเป็นไม้ประดับ บางชนิดนิยมนำมารับประทาน เช่น มันเทศ (Ipomoea batatas) และผักบุ้ง (Ipomoea aquatica) ชาวพื้นเมืองในทวีปอเมริกาใช้พืชบางชนิดในสกุลนี้เป็นสมุนไพรพื้นบ้านและยาที่ออกฤทธิ์ต่อจิตประสาท

 ตัวอย่างชนิด 
 ชมจันทร์ (Ipomoea alba)
 ผักบุ้ง, ผักบุ้งไทย, ผักบุ้งจีน (Ipomoea aquatica)
 ผักบุ้งขัน (Ipomoea asarifolia)
 มันเทศ (Ipomoea batatas)
 ผักบุ้งรั้ว (Ipomoea cairica)
 จิงจ้อแดง (Ipomoea hederifolia)
 ผักบุ้งทะเล (Ipomoea pes-caprae)
 ขยุ้มตีนหมา (Ipomoea pes-tigridis)
 คอนสวรรค์ (Ipomoea quamoclit)
# ฟาโรห์ฮาร์เซียเซ
ฟาโรห์เฮดจ์เคปเปอร์เร เซเตเพนอามุน ฟาโรห์ฮาร์เซียเซ หรือ ฮาร์ซีซา เป็นฟาโรห์พระองค์ที่ 5 แห่งราชวงศ์ที่ 23 ยุคกลางที่สามของเขาในประเทศอียิปต์ให้เป็นได้ทั้ง "นักบวชชั้นสูงของเทพอามุน" และลูกชายของนักบวชชั้นสูงของเทพอามุนคือ โชเชงค์ ซี
# ไอเอ็มจีโมเดลส์
ไอเอ็มจีโมเดลส์  เป็นส่วนหนึ่งของบริษัทไอเอ็มจี ที่มีธุรกิจเกี่ยวกับกีฬา แฟชั่น และสื่อ มีสำนักงานที่นครนิวยอร์ก ลอนดอน มิลาน ปารีส และซิดนีย์ เป็นตัวแทนของผู้หญิงที่มีพรสวรรค์ เริ่มก่อตั้งเมื่อวันที่ 12 กันยายน ค.ศ. 2012

 โมเดล 
นายแบบและนางแบบที่สำคัญ ตั้งแต่อดีตถึงปัจจุบัน ได้แก่:
 ลิลี อัลดริดจ์
 เฮลีย์ บัลด์วิน
 จอร์แดน บาร์เร็ตต์
 โรส เบอร์ทรัม
 พิมพ์ชนก น้อยศรี
 จิเซล บุนเชน
 มิลลี่ บ็อบบี บราวน์
 อดัม บัทเชอร์
 มอนตาน่า ค็อกซ์
 เอมิลี่ ดิโดนาโต้
 ลิลี โดนัลด์สัน
 ฮันนาห์ เฟอร์กูสัน
 สกาย ฟีร์ไรรา
 แอชลีย์ เกรแฮม
 ซินดี ครอว์ฟอร์ด
 อันวาร์ ฮาดีด
 จีจี ฮาดีด
 เบลลา ฮาดีด
 ซิเอรา
 ราเชล ฮิลเบิร์ต
 เทย์เลอร์ ฮิลล์
 เอลซา ฮอสค์
 มาร์ธา ฮันต์
 โรซี่ ฮันทิงตัน-ไวท์ลีย์
 ลอเร็น ฮัตตัน
 แชเนล อีมาน
 ดาโคตา จอห์นสัน
 จอร์เจีย เมย์ แจ็กเกอร์
 เสี่ยว เหวิน จู
 มิแรนดา เคอร์
 คาร์ลี คลอสส์
 จอน โคร์ตาจาเรน่า
 ทารา ลินน์
 ซาช่า ลุสส์
 ออสติน มาโฮน
 จิลเลี่ยน เมอร์คาโด
 โนอาห์ มิลส์
 เคต มอส
 อแมนด้า เมอร์ฟี
 แคโรลิน เมอร์ฟี
 การ์เรตต์ เนฟฟ์
 บอร์บอรอ ป็อลวิน
 ฮิลารี โรดา
 สเตฟานี ซีมัวร์
 โจน สมอลส์
 เจสสิกา สแตม
 ลาร่า สโตน
 แคนดิซ สวานโพเอล
 แจสมิน ทุคส์
 แอมเบอร์ วัลเลตต้า
 อเล็ก เว็ค
 ไชน่า มาชาโด
 เดวอน วินด์เซอร์
 เพีย วูร์ทซบาค
 ปิเอโตร โบเซลลี่
 ลักกี บลู สมิธ
 คารา เดเลอวีน
# เจ้าหญิงอเล็กซานดราแห่งฮาโนเวอร์
เจ้าหญิงอเล็กซานดราแห่งฮันโนเฟอร์ ทรงเป็นพระธิดาใน เจ้าหญิงการอลีน เจ้าหญิงแห่งฮันโนเฟอร์ และ  เจ้าชายแอนสท์ ออกุสแห่งฮันโนเฟอร์ พระองค์มีพระเชษฐาและพระภคินีต่างพระบิดา 3 คน คือ อันเดรีย กาสิรากี ชาล็อต กาสิรากี ปีแยร์ กาสิรากี ทั้งยังทรงเป็นพระราชนัดดาใน เจ้าชายแรนีเยที่ 3 องค์อธิปัตย์แห่งโมนาโก กับ เจ้าหญิงเกรซแห่งโมนาโก และเป็นพระภาคิไนยใน เจ้าชายอาลแบร์ที่ 2 องค์อธิปัตย์แห่งโมนาโก กับ เจ้าหญิงสเตฟานีแห่งโมนาโก
# ธาด
ธาด (THAAD) หรือชื่อเต็มคือ ระบบป้องกันภัยเขตระดับความสูงลงปลายทาง   เป็นระบบต่อต้านขีปนาวุธของกองทัพบกสหรัฐที่ถูกออกแบบมาเพื่อสกัดขีปนาวุธพิสัยสั้น, พิสัยกลาง และพิสัยปานกลาง ที่กำลังอยู่ในระยะลงปลายทาง (terminal phase)  การสกัดทำด้วยพลังงานจลน์เพื่อกระทบและทำลายขีปนาวุธ THAAD ถูกพัฒนาขึ้นหลังจากกองทัพสหรัฐถูกโจมตีโดยจรวดสกั๊ดของกองทัพอิรักระหว่างสงครามอ่าวเปอร์เซีย ในค.ศ. 1991"Naver Dictionary: THAAD", Naver Dictionary เนื่องจากตัวมิสไซล์สกัดภัยไม่ได้ติดตั้งหัวรบ จึงช่วยลดความเสี่ยงที่จะเกิดการระเบิดเมื่อกระทบกับขีปนาวุธที่มีหัวรบระเบิดหรือหัวรบนิวเคลียร์

แต่เดิมแล้วระบบธาดเป็นโครงการของกองทัพบกสหรัฐ แต่ต่อมาได้อยู่ภายใต้การจัดการของสำนักงานป้องกันขีปนาวุธ กองทัพเรือสหรัฐมีโครงการที่คล้ายกันชื่อว่าระบบป้องกันขีปนาวุธอีจิส ซึ่งเดิมมีไว้ติดตั้งบนเรือรบ แต่ต่อมาก็มีการพัฒนาระบบภาคพื้นดินขึ้นมาเช่นกัน THAAD เดิมมีกำหนดประจำการในปี 2012 แต่เริ่มใช้งานครั้งแรกตั้งแต่เดือนพฤษภาคม 2008"Pentagon To Accelerate THAAD Deployment" , Jeremy Singer, Space News, 4 September 2006 และประจำการอยู่ในสหรัฐอาหรับเอมิเรตส์, ตุรกีและเกาหลีใต้

ระบบธาดถูกผลิตและติดตั้งโดยล็อกฮีด มาร์ติน และมีผู้รับจ้างช่วงได้แก่เรย์เธียน, โบอิง, แอโรเจ็ท, ร็อคเกตไดน์, ฮันนีเวลล์, บีเออี ซิสเต็มส์, ออชคอชดีเฟนซ์, มิลตันแคท และโอลิเวอร์แคปิตัลคอนซอร์เทียม"With an Eye on Pyongyang, U.S. Sending Missile Defenses to Guam". The Wall Street Journal, 3 April 2013.
# ไลฟ์การ์ดฮอตพิทักษ์หาด
ไลฟ์การ์ดฮอตพิทักษ์หาด  เป็นภาพยนตร์แนวแอกชัน-ตลก จากประเทศสหรัฐอเมริกา มีกำหนดออกฉายใน ค.ศ. 2017 กำกับโดย Seth Gordon ดัดแปลงจากภาพยนตร์ชุดทางโทรทัศน์เรื่อง Baywatch นำแสดงโดย Dwayne Johnson, Zac Efron, Priyanka Chopra, Alexandra Daddario, Kelly Rohrbach, Jon Bass, Ilfenesh Hadera, Yahya Abdul-Mateen II, David Hasselhoff, และ Pamela Anderson
อ้างอิง
# เซโรงัง
เซโรงัง  เป็นยาแก้ท้องเสียที่มีที่มาและวางจำหน่ายทั่วไปในประเทศญี่ปุ่น
# ธงพระอิสริยยศสำหรับพระมหากษัตริย์แห่งมาเลเซีย
ตารางต่อไปนี้แสดงภาพธงพระอิสริยยศชนิดต่างๆ สำหรับพระมหากษัตริย์แห่งมาเลเซีย

 ธงพระอิสริยยศ 
ภาพธงการใช้คำอธิบายสัดส่วนธง ธงพระอิสริยยศยังดี เปอร์ตวน อากง (Panji-Panji Yang di-Pertuan Agong) ธงพระอิสริยยศ สำหรับสถานที่ประทับ (yang dikibarkan di bangunan-bangunan resmi)  อัตราส่วน 1:2. แบ่งประเภทการใช้ดังนี้: 
 ขนาดใหญ่ 6 × 12 ฟุต (1.83 × 3.66 เมตร), ชักขึ้นที่ พระราชวังอิสตานาเนการา
 ขนาดปกติ 3 × 6 ฟุต (0.91 × 1.83 เมตร) สำหรับงานพระราชพิธี และ รัฐพิธี ที่เสด็จพระราชดำเนิน 150px 150px ธงพระอิสริยยศ สำหรับพระราชยานพาหนะ (yang dikibarkan di kendaraan-kendaraan darat dan udara) อัตราส่วน 2:3. 12 × 18 นิ้ว (30.5 × 45.7 เซนติเมตร) 150px ธงพระอิสริยยศ สำหรับเรือพระที่นั่ง (yang dikibarkan di kapal-kapal) อัตราส่วน 5:9. 2.5 × 4.5 ฟุต (0.76 × 1.37 เมตร)ธงพระอิสริยยศรายา ประไหมสุหรี อากง (Panji-Panji Raja Permaisuri  Agong) 150px  ธงพระอิสริยยศ สำหรับสถานที่ประทับ (yang dikibarkan di bangunan-bangunan resmi)  อัตราส่วน 1:2. 4.5 × 9 นิ้ว (1.37 × 2.74 เมตร) 150px ธงพระอิสริยยศ สำหรับพระราชยานพาหนะ (yang dikibarkan di mobil-mobil) อัตราส่วน 2:3. 12 × 18 นิ้ว (30.5 × 45.7 เซนติเมตร) 150px ธงประจำตำแหน่งผู้สำเร็จราชการแทนพระองค์ (Standar Timbalan Yang di-Pertuan Agong) ธงสี่เหลี่ยมผืนผ้าพื้นแถบตามยาวสีเหลือง-ฟ้า กลางธงมีรูปตราแผ่นดิน อัตราส่วน 1:2.?
# หอประชุมมหาวชิราลงกรณ มหาวิทยาลัยราชภัฏสกลนคร
หอประชุมมหาวชิราลงกรณ มหาวิทยาลัยราชภัฏสกลนคร เป็นหอประชุมใหญ่ของ มหาวิทยาลัยราชภัฎสกลนคร และเป็นสถานที่ประกอบพิธีพระราชทานปริญญาบัตรแก่ผู้สำเร็จการศึกษาจากมหาวิทยาลัยราชภัฏเขตภาคตะวันออกเฉียงเหนือ หอประชุมมหาวชิราลงกรณ มหาวิทยาลัยราชภัฏสกลนคร ตั้งอยู่ภายในมหาวิทยาลัยราชภัฏสกลนคร อำเภอเมืองสกลนคร จังหวัดสกลนคร

 ที่ตั้งและลักษณะเด่น 
หอประชุมมหาวชิราลงกรณ มหาวิทยาลัยราชภัฎสกลนคร ตั้งอยู่ภายในมหาวิทยาลัยราชภัฎสกลนคร ใจกลางมหาวิทยาลัย มีลักษณะเป็นอาคารสถาปัตยกรรมไทยร่วมสมัย

 ประวัติ 
หอประชุมมหาวชิราลงกรณ มหาวิทยาลัยราชภัฎสกลนคร สร้างขึ้นจากปีงบประมาณ 2548 – 2551 มหาวิทยาลัยราชภัฏสกลนคร ได้รับงบประมาณแผ่นดิน จำนวน 122,611,254 บาท (หนึ่งร้อยยี่สิบสองล้านหกแสนหนึ่งหมื่นหนึ่งพันสองร้อยห้าสิบสี่บาทถ้วน) เพื่อก่อสร้างอาคารหอประชุมเอนกประสงค์ จำนวน 1 หลัง เรือนรองรับที่ประทับ 1 หลัง ซึ่งได้ก่อสร้างแล้วเสร็จเมื่อเดือน กันยายน2550 เพื่อใช้ตามวัตถุประสงค์ดังนี้
 เป็นสถานที่พระราชทานปริญญาบัตรแก่บัณฑิตมหาวิทยาลัยราชภัฏกลุ่มภาคตะวันออกเฉียงเหนือ 12 แห่ง
 เพื่อเป็นศูนย์กลางการจัดประชุมสัมมนา การจัดนิทรรศการระดับชาติ และนานาชาติ การจัดอบรมสัมมนาทางการศึกษา การจัดกิจกรรมต่างๆ และการเผยแพร่ศิลปวัฒนธรรม

  ดูเพิ่ม 
 มหาวิทยาลัยราชภัฎสกลนคร
# พระเจ้าราชวรวงศ์เธอ พระองค์เจ้าประชุมวงศ์
พระเจ้าราชวรวงศ์เธอ พระองค์เจ้าประชุมวงศ์ (พ.ศ. 2337 — พ.ศ. 2392) พระราชธิดาพระองค์ที่ 3 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี

พระประวัติ
พระเจ้าราชวรวงศ์เธอ พระองค์เจ้าประชุมวงศ์ ประสูติเมื่อพ.ศ. 2337 เป็นพระราชธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี พระราชธิดาในสมเด็จพระเจ้ากรุงธนบุรี มีพระเชษฐา พระเชษฐภคินีร่วมเจ้าจอมมารดา 6 พระองค์ 

ในสมัยรัชกาลที่ 2 พระองค์เจ้าประชุมวงศ์ทรงเป็นพระราชธิดาพระองค์ที่โตสุดในสมเด็จพระบวรราชเจ้ามหาเสนานุรักษ์ จึงทรงได้รับพระราชทานเบี้ยหวัดถึง 3 ชั่ง ครั้นสมเด็จพระบวรราชเจ้ามหาเสนานุรักษ์แล้วทรงได้รับพระราชทานเพิ่มเป็น 5 ชั่ง เท่ากันกับพระเจ้าราชวรวงศ์เธอ พระองค์เจ้าปาน กรมหมื่นอมรมนตรี ดังปรากฏในชุมนุมพระบรมราชาธิบายในพระบาทสมเด็จพระจอมเกล้าเจ้าอยู่หัว เรื่องการพระราชทานเบี้ยหวัดว่าชุมนุมพระบรมราชาธิบาย-ในพระบาทสมเด็จพระจอมเกล้าเจ้าอยู่หัว-ภาคที่-๒-หมวดราชประเพณีโบราณ/๓-ประเพณีพระราชทานเบี้ยหวัดและเงินเดือนแก่เจ้านายในพระราชวังบวร

"...เมื่อแผ่นดินพระบาทสมเด็จพระพุทธเลิศหล้านภาลัย... แต่พระองค์เจ้านั้นเมื่อกรมพระราชวังยังมีอยู่ ได้รับพระราชทานตามบาญชีเดิมที่เคยได้ในแผ่นดินพระบาทสมเด็จพระพุทธยอดฟ้าจุฬาโลก กรมหมื่นธิเบศรบวร พระองค์เจ้าประชุมวงศ ได้รับพระราชทานองค์ละ ๓ ชั่ง นอกนั้นก็ได้น้อยๆ ลงมา... ต่อมาถึงปีฉลูสัปตศก ศักราช ๑๑๗๗ กรมพระราชวังไม่มีแล้ว พระองค์เจ้าในพระบวรราชวังจึงได้รับพระราชทานเบี้ยหวัดมากขึ้น คือพระองค์เจ้าประยงก์เปนพระองค์ใหญ่ โปรดให้เปนกรมหมื่นธิเบศรแล้วพระราชทานเบี้ยหวัด ๑๐ ชั่ง พระองค์เจ้าหนูปานซึ่งเปนกรมหมื่นอมรมนตรีบัดนี้ กับพระองค์เจ้าหญิงใหญ่ประชุมวงศ ได้รับพระราชทานองค์ละ ๕ ชั่ง..."

พระเจ้าราชวรวงศ์เธอ พระองค์เจ้าประชุมวงศ์ สิ้นพระชนม์ในรัชกาลที่ 3 เมื่อพ.ศ. 2392 พระชันษา 55 ปี พระราชทานเพลิงพระศพเมื่อพ.ศ. 2392

 พงศาวลี
# กระเจี๊ยบ (แก้ความกำกวม)
กระเจี๊ยบ อาจหมายถึง
 กระเจี๊ยบ ชื่อไม้ล้มลุกชนิด Abelmoschus esculentus, กระเจี๊ยบเขียว กระเจี๊ยบมอญ มะเขือทวาย หรือมะเขือมอญ ก็เรียก
 กระเจี๊ยบเปรี้ยว ชื่อไม้ล้มลุกชนิด Hibiscus sabdariffa, กระเจี๊ยบแดง ก็เรียก
 กระเจี๊ยบละว้า ชื่อไม้ล้มลุกชนิด Abelmoschus crinitus
# พระเจ้าราชวรวงศ์เธอ พระองค์เจ้าอรุณ
พระเจ้าราชวรวงศ์เธอ พระองค์เจ้าอรุณ หรือ พระองค์ใหญ่อรุณราชกิจจานุเบกษา เล่ม 1 จ.ศ. 1246 หน้า 235 (13 ตุลาคม พ.ศ. 2348 — 11 มิถุนายน พ.ศ. 2428) พระราชธิดาพระองค์ที่ 1 ในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาน้อย

พระประวัติ
พระเจ้าราชวรวงศ์เธอ พระองค์เจ้าอรุณ ประสูติเมื่อวันอาทิตย์ที่ 13 ตุลาคม พ.ศ. 2348 เป็นพระธิดาในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาน้อย ธิดาพระยาพินาศอัคคี (จาด ณ บางช้าง)

ในสมัยรัชกาลที่ 4 พระองค์เจ้าอรุณทรงเป็นผู้ใหญ่ในพระบวรราชวัง ด้วยทรงเป็นพระราชธิดาพระองค์โตในสมเด็จพระบวรราชเจ้ามหาศักดิพลเสพ และทรงมีหน้าที่กำกับฝ่ายในในพระบวรราชวัง ครั้งหนึ่งพระองค์เจ้าอรุณเคยกราบบังคมทูลพระบาทสมเด็จพระจอมเกล้าเจ้าอยู่หัวว่ามีขโมยขึ้นตำหนักพระองค์เจ้าสุด หลังจากนั้นพระบาทสมเด็จพระจอมเกล้าเจ้าอยู่หัวจึงทรงชำระความ และออกประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวัง เป็นต้นมา ดังปรากฏในคำประกาศประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวังว่าประชุมประกาศรัชกาลที่-๔-ภาค-๑/๑๗-ประกาศพระราชบัญญัติฝ่ายพระบวรราชวัง-เรื่องเล่นเบี้ยในพระบวรราชวัง

"...ทรงพระกรุณาโปรดเกล้าฯ สั่งว่า พระบวรวงศ์เธอชั้น ๒ พระองค์เจ้าอรุณกราบบังคมทูลพระกรุณาว่า พระวรวงศ์เธอ พระองค์เจ้าหญิงสุด ลงไปพระบรมมหาราชวัง... ผู้ร้ายเข้าในตำหนัก... จึงทรงพระกรุณาโปรดเกล้าฯ ให้ชำระเอาตัวผู้ร้ายให้จงได้... อนึ่งมีพระราชบัญญัติห้ามมิให้คนภายนอกพระบวรราชวังเข้ามาคบหากันกับคนในพระบวรราชวัง ห้ามมิให้เจ้าจอมหม่อมพนักงานท้าวนางจ่าโขลนผู้ใหญ่ผู้น้อย แลข้าหลวงพระองค์เจ้าหม่อมเจ้าข้าทาษทั้งปวง ซึ่งอยู่ในพระบวรราชวังคบหาคนนอกพระบวรราชวัง..."

พระเจ้าราชวรวงศ์เธอ พระองค์เจ้าอรุณ สิ้นพระชนม์ในรัชกาลที่ 5 เมื่อวันพฤหัสบดีที่ 11 มิถุนายน พ.ศ. 2428 พระชันษา 81 ปี พระราชทานเพลิงพระศพ ณ พระเมรุ ท้องสนามหลวง เมื่อวันจันทร์ที่ 5 กรกฎาคม พ.ศ. 2429

 พงศาวลี
# อีอันแทกุน
อีอันแทกุน  เป็นฐานันดรศักดิ์ราชวงศ์เกาหลี แปลว่า "องค์ชายใหญ่อีอัน" (Grand Prince Uian) อาจหมายถึง

 อีอันแทกุน (ประสูติ ค.ศ. 1382) พระโอรสองค์เล็กในพระเจ้าแทโจแห่งโชซ็อนที่ประสูติแต่ พระนางซินด็อก และเป็นรัชทายาทพระองค์แรกแห่งโชซ็อน
 อีอันแทกุน (ประสูติ ค.ศ. 1348) พระอนุชาใน พระเจ้าแทโจ ปฐมกษัตริย์แห่ง ราชวงศ์โชซ็อน และอัครมหาเสนาบดีในรัชสมัย พระเจ้าแทจง
# อีอันแทกุน (ประสูติ ค.ศ. 1348)
อีอันแทกุนอี ฮวา (; ค.ศ. 1348 – 6 ตุลาคม ค.ศ. 1408) อัครมหาเสนาบดีแห่ง ราชวงศ์โชซ็อน ดำรงตำแหน่งระหว่าง ค.ศ. 1407–1408

อีอันแทกุนประสูติเมื่อ ค.ศ. 1348 มีพระนามเดิมว่า อี ฮวา เป็นพระโอรสองค์ที่ 4 ใน พระเจ้าฮวันโจ แต่เป็นพระองค์เดียวในพระสนมจ็อง ตระกูลคิมและเป็นพระราชอนุชาต่างพระมารดาของ พระเจ้าแทโจ ปฐมกษัตริย์แห่งราชวงศ์โชซ็อนเมื่อพระเจ้าแทโจได้สถาปนาราชวงศ์โชซ็อนใน ค.ศ. 1392 ก็ได้สถาปนาพระอนุชาขึ้นเป็นอีอันแทกุนซึ่งเป็นพระนามเดียวกับ อีอันแทกุนอี บัง-ซ็อก พระนัดดาซึ่งพระนามทั้งสองพระองค์อ่านออกเสียงเหมือนกันแต่สะกดไม่เหมือนกัน

ต่อมา พระเจ้าแทจง พระราชาลำดับที่ 3 ผู้เป็นพระนัดดาได้สถาปนาอีอันแทกุนผู้เป็นพระปิตุลา (อา) ขึ้นเป็น ย็องอีจ็อง เมื่อวันที่ 4 กรกฎาคม 1407 แต่ดำรงตำแหน่งได้เพียง 7 เดือนอีอันแทกุนก็ได้ลาออกจากราชการเมื่อวันที่ 12 กุมภาพันธ์ ค.ศ. 1408 และสิ้นพระชนม์เมื่อวันที่ 6 ตุลาคม ปีเดียวกัน
# เมืองหลวงแฟชั่น
เมืองหลวงแฟชั่น  เป็นเมืองที่มีอิทธิพลสำคัญเกี่ยวกับแนวโน้มแฟชั่นต่างประเทศ ในการออกแบบการผลิต และการค้าปลีกของผลิตภัณฑ์แฟชั่น บวกกับงานแสดงต่าง ๆ เช่น สัปดาห์แฟชั่น งานประกาศรางวัล งานแสดงสินค้า  ที่มีผลต่อการสร้างผลผลิตทางเศรษฐกิจอย่างมีนัยสำคัญ

ในเมืองหลวงแฟชั่นที่ถือว่าเป็นระดับโลกหรือเรียกว่า "บิ๊กโฟร์" ของศตวรรษที่ 20 คือ ปารีส มิลาน ลอนดอน และนิวยอร์ก และในขณะที่เมืองแฟชั่นอื่น ๆ ก็เริ่มเติมเติบโตขึ้นอย่างมากในศตวรรษที่ 21 เช่น โรม ตูริน ฟลอเรนซ์ เบอร์ลิน บาร์เซโลนา เวนิส โบโลญญา โตเกียว เซาเปาลู ลอสแอนเจลิส และโซล

 การจัดอันดับเมืองหลวงแฟชั่นประจำปี 
การจัดอันดับของเมืองแฟชั่นชั้นนำจัดทำเป็นประจำทุกปีโดย Global Language Monitor เป็นบริษัทในสหรัฐ ซึ่งติดตามแนวโน้มโดยใช้ภาษาทั่วโลก ในปี พ.ศ. 2561 ห้าสิบหกอันดับเมืองแฟชั่น มีการจัดอันดับ ดังนี้
ปัจจุบัน (2017)เมืองก่อนหน้านี้ (2016)อันดับ120x20px นครนิวยอร์ก2 1220x20px ปารีส1 1320x20px บาร์เซโลนา3 4420x20px มิลาน6 2520x20px โรม5620x20px ลอนดอน6 3720x20px อัมสเตอร์ดัม23 16820x20px เบอร์ลิน8920x20px ลาสเวกัส26 151020x20px ดูไบ17 71120x20px สิงคโปร์14 31220x20px ฮ่องกง121320x20px ฟลอเรนซ์11 21420x20px ลอสแอนเจลิส4 101520x20px มาดริด9 61620x20px บาหลี39 231720x20px โซล55 381820x20px ปราก32 141920x20px ริโอเดจาเนโร18 12020x20px บัวโนสไอเรส29 92120x20px วอชังตัน ดี.ซี.53 322220x20px มอสโก222320x20px โตเกียว10 132420x20px ซานเตียโก42 182520x20px เวียนนา33 82620x20px เซี่ยงไฮ้15 112720x20px มุมไบ37 102820x20px เมลเบิร์น48 202920x20px สต็อกโฮล์ม45 163020x20px กรุงเทพมหานคร49 193120x20px วอร์ซอ41 103220x20px โคเปนเฮเกน35 33320x20px ซานฟรานซิสโก36 334 ซิดนีย์13 2135 เซาเปาลู16 1936 แอนต์เวิร์ป25 113720x20px โจฮันเนสเบิร์ก47 1038 แดลลัส20 183920x20px ออสติน44 54020x20px อาบูดาบี54 144120x20px เซนต์ปีเตอร์สเบิร์ก34 74220x20px เคปทาวน์40 24320x20px เม็กซิโกซิตี52 944 พอร์ตแลนด์รายการใหม่4520x20px แฟรงก์เฟิร์ต50 546 บอสตัน24 2247 กัวลาลัมเปอร์รายการใหม่48 ไมแอมี19 2949 โมนาโก21 2850 แอตแลนตา31 195120x20px นิวเดลี38 135220x20px แวนคูเวอร์51 153 ชิคาโก27 2654 ฮิวสตัน30 245520x20px มอนทรีออล46 95620x20px ดาการ์รายการใหม่5720x20px เบรุตรายการใหม่5820x20px กรากุฟ43 1559 โทรอนโต28 316020x20px เลกอสรายการใหม่61 โคลัมบัสรายการใหม่62 อักกรารายการใหม่6320x20px การากัสรายการใหม่
# อีโคเซีย
อีโคเซีย  เป็นโปรแกรมค้นหาเว็บ ตั้งอยู่ในเบอร์ลิน เยอรมนี โดยบริจาคร้อยละ 80 ของรายได้หลังหักค่าใช้จ่ายแล้ว ให้แก่องค์การอนุรักษ์สิ่งแวดล้อมซึ่งไม่หวังผลกำไร ปัจจุบัน มีเป้าหมายเป็นการปลูกป่า เว็บไซต์นี้ ในฐานะ "ธุรกิจสังคม" ดำเนินบริษัทโดยชดเชยคาร์บอนไดออกไซด์ (CO2-neutral) และสนับสนุนความโปร่งใสในธุรกิจอย่างเต็มที่ อนึ่ง เว็บไซต์ยังได้รับการรับรองจากบี-แล็บส์ (B-labs) ว่า เป็นบรรษัทเพื่อสาธารณประโยชน์ (benefit corporation)
# เกมพันหน้า เอื้ออาทร
เกมพันหน้า เอื้ออาทร เป็นรายการเกมโชว์และวาไรตี้โชว์ภาคต่อของรายการ เกมพันหน้า ออกอากาศครั้งแรกเมื่อวันที่ 2 มกราคม พ.ศ. 2548 ออกอากาศทุกวันอาทิตย์ เวลา 12.00 น.- 13.00 น. ภายหลัง 11:45 - 12:45 น. และ 11:45 - 13:10 น. ตามลำดับ ทางสถานีโทรทัศน์สีกองทัพบกช่อง 7 ผลิตรายการโดย บริษัท ทริปเปิ้ลทู จำกัด โดยมี กิ๊ก - เกียรติ กิจเจริญ และ ติ๊ก กลิ่นสี เป็นผู้ดำเนินรายการ

 ระยะเวลาในการออกอากาศ 
 สถานีโทรทัศน์ที่ออกอากาศ  วัน  เวลา  ช่วงระหว่างหมายเหตุสถานีโทรทัศน์สีกองทัพบกช่อง 7  อาทิตย์  12.00 - 13.00 น. 2 มกราคม  พ.ศ. 2548 - 2 กุมภาพันธ์ พ.ศ. 255711.45 - 12.45 น.  9 กุมภาพันธ์ พ.ศ. 2557 - 31 กรกฎาคม พ.ศ. 255911.45 - 13.10 น.  7 สิงหาคม พ.ศ. 2559 - 27 สิงหาคม พ.ศ. 2560

 พิธีกร 
 ผู้ดำเนินรายการ ผู้ดำเนินรายการหลักสมาชิกช่วงระหว่าง หมายเหตุเกียรติ กิจเจริญ 2 มกราคม  พ.ศ. 2548 - 27 สิงหาคม พ.ศ. 2560ชาญณรงค์ ขันทีท้าวแก๊งแมวเหมียวสมาชิกชื่อในวงการช่วงระหว่างหมายเหตุ กอบโชค คล้ายสำริด เฉื่อย เถิดเทิง 2 มกราคม พ.ศ. 2548 - 27 สิงหาคม พ.ศ. 2560 ปัจจุบันเสียชีวิตแล้วเมื่อวันที่ 28 กรกฎาคม พ.ศ. 2565 ดนัย ศรีภิญโญ แดนนี่ ศรีภิญโญ ชูเกียรติ เอี่ยมสุข นุ้ย เชิญยิ้ม จาตุรงค์ พลบูรณ์ จาตุรงค์ มกจ๊กกรรมการประจำรายการ เอกพันธ์ บรรลือฤทธิ์ ไทด์ เอกพันธ์ 2 มกราคม พ.ศ. 2548 - 27 สิงหาคม พ.ศ. 2560 ดารณีนุช ปสุตนาวิน ท็อป ดารณีนุช มีนาคม พ.ศ. 2548 - 27 สิงหาคม พ.ศ. 2560

 รูปแบบรายการ 
รูปแบบรายการ จะให้ผู้เข้าแข่งขันทางบ้านมาสมัครเข้าร่วมรายการ เพื่อแสดงความสามารถพิเศษแลกกับของรางวัลที่ต้องการ ซึ่งอาจเป็นการแสดงความสามารถพิเศษประเภทโชว์แล้วให้กรรมการซึ่งเป็นดารานักแสดงจากหลายสังกัดเป็นผู้ตัดสิน หรืออาจเป็นการแข่งขันกันของคน 2 คนขึ้นไป ซึ่งผู้ชนะหรือผู้ที่ได้คะแนนมากกว่า 70 จากคะแนนเต็ม 100 คะแนน จะได้ของรางวัลที่อยากได้กลับบ้านไป แต่หากเป็นผู้แพ้หรือคะแนนน้อยกว่า 70 คะแนน (ในช่วงแรกได้คะแนนน้อยกว่า 50 คะแนน) จะได้รับเงินจากผู้สนับสนุนรายการจำนวน 3,000 บาท

และตั้งแต่วันที่ 7 สิงหาคม พ.ศ. 2559 ได้มีการเพิ่มช่วงของรายการอีก 1 ช่วง นั่นก็คือ ดาราเอื้ออาทร โดยจะให้ทั้ง 2 ทีม ทีมละ 5 คน (ทีมไทด์ ได้แก่ ไทด์, นุ้ย, แดนนี่, ดารา 2 ท่าน ส่วนทีมท็อป ได้แก่ ท็อป, จตุรงค์, กอบโชค, ดารา 2 ท่าน (ภายหลังมีบอล เชิญยิ้มมาสมทบ โดยอยู่ทีมของคุณท็อป) มาเล่นเกมตามโจทย์ที่ทางรายการกำหนดให้ โดยผู้เข้าแข่งขันในแต่ละทีมจะมีโอกาสคนละ 1 ครั้งในการเล่น หากทำได้คะแนนมากที่สุดจะนำเงินรางวัลไปให้กับมูลนิธิต่างๆ ให้กับทีมที่ชนะทันที ส่วนทีมที่ได้คะแนนน้อยกว่าจะเก็บไว้ในสัปดาห์ต่อๆ ไป จนกว่าทีมนั้นจะชนะ 

รายการออกอากาศเป็นครั้งสุดท้ายเมื่อวันที่ 27 สิงหาคม พ.ศ. 2560 ก่อนเปลี่ยนชื่อและรูปแบบรายการเป็น เกมพันหน้า เดอะฮีโร่

 รางวัล 
ปี พ.ศ.รางวัลสาขาผู้ได้รับเสนอชื่อเข้าชิงผลรางวัล2553 รางวัลนาฏราช ครั้งที่ 1 เกมโชว์ยอดเยี่ยม เกมพันหน้า เอื้ออาทร เสนอชื่อเข้าชิง2556 รางวัลนาฏราช ครั้งที่ 5 เกมโชว์ยอดเยี่ยม เกมพันหน้า เอื้ออาทร เสนอชื่อเข้าชิง2558 รางวัลโทรทัศน์ทองคำ ครั้งที่ 29 รางวัลเกมโชว์ดีเด่น เกมพันหน้า เอื้ออาทร ได้รับรางวัล